2.  ลักษณะการประกอบธุรกิจ

1.  บริษัทและพัฒนาการที่สำคัญ

      บริษัท บีเอ็นที เอ็นเตอร์เทนเม้นท์ จำกัด (มหาชน) ("บริษัท")
ประกอบธุรกิจผลิตและจัดจำหน่ายสินค้าประเภทออดิโอและวีดีโอ ทั้งในธุรกิจเพลง
และธุรกิจภาพยนตร์ โดยมีการจำหน่ายทั้งในและต่างประเทศ เมื่อปลายปี 2545 บริษัทได้เพิ่มทุน
326.4 ล้านบาท โดยการเสนอขายหุ้นเพิ่มทุนต่อผู้ถือหุ้นเดิม และในปี 2546
บริษัทสามารถปรับโครงสร้างหนี้จากเจ้าหนี้สถาบันการเงิน 11 ราย มายังธนาคารกรุงไทย จำกัด
(มหาชน) ต่อมาบริษัทฯ ได้จำหน่ายหุ้นเพิ่มทุนให้บุคคลในวงจำกัดจำนวน 222,528,000 บาท
ในเดือนกรกฎาคม 2547 และได้ดำเนินการจดทะเบียนเปลี่ยนแปลงทุนชำระในวันที่ 16 กรกฎาคม
2547

ต่อมาเมื่อวันที่ 24 ธันวาคม 2547 ได้มีมติให้มีการเพิ่มทุนจดทะเบียน 960,930,000
หุ้นในอัตราหุ้นละ 0.40 บาท บริษัทจะได้รับเงินเพิ่มทุนเป็นจำนวนเงิน 372.38 ล้านบาท
เพื่อใช้เป็นเงินทุนหมุนเวียนและจ่ายชำระเงินเบิกเกินบัญชีและเงินกู้ยืมจากธนาคาร

      ณ วันที่ 31 ธันวาคม 2548 บริษัทมีทุนจดทะเบียน 1,922,835,182 บาท
และมีกลุ่มผู้ถือหุ้นใหญ่ 5 อันดับแรก คือ บริษัทหลักทรัพย์ ยูไนเต็ด จำกัด (มหาชน) ถือหุ้นร้อยละ
15.96 บริษัท บรอดคาสติ้ง เน็ทเวอร์ค (ไทยแลนด์) จำกัด ถือหุ้นร้อยละ 5.37 นายพายัพ
ชินวัตร ถือหุ้นร้อยละ 4.38 นางสุนีย์ ศรไชยธนะสุข ถือหุ้นร้อยละ 3.28 และ บริษัท ซุปเปอร์
เอ็น แอนด์ วี ซัพพลาย จำกัด ถือหุ้นร้อยละ 2.22

บริษัท ฯ มีบริษัทย่อยรวม 6 บริษัท ดังนี้

1.  บริษัท ดิจิดอล ไร้ท์ พิคเจอร์ส จำกัด (มหาชน)โดยบริษัท ฯ ถือหุ้น ร้อยละ 99.99
    เดิมดำเนินธุรกิจด้าน ภาพยนตร์ และตั้งแต่ปี 2546 มิได้ดำเนินธุรกิจใด

2.  บริษัท อิน แอนด์ ออน สตูดิโอ จำกัดโดยบริษัท ฯ ถือหุ้นร้อยละ 99.99 ดำเนินธุรกิจ
    เป็นผู้สร้างสรรค์ ผลงานเพลงไทย
    เพื่อขายลิขสิทธิ์เพลงในรูปของปกเทปให้บริษัทผลิตและจัดจำหน่าย และตั้งแต่ปี 2542
    ถึงปัจจุบันมิได้ดำเนินธุรกิจใดๆ

3.  บริษัท บีเอ็นที เรดิโอ จำกัด โดยบริษัท ฯ ถือหุ้นร้อยละ 97.5
    ดำเนินธุรกิจเป็นผู้ผลิตรายการวิทยุ ซึ่งเริ่มดำเนินกิจการเมื่อวันที่ 7 กุมภาพันธ์ 2548

4.  บริษัท บีเอ็นที ทีวี จำกัดโดยบริษัท ฯ ถือหุ้นร้อยละ 97.5
    ดำเนินธุรกิจเป็นผู้ผลิตรายการผ่านทางเคเบิ้ลทีวี ซึ่งเริ่มดำเนินกิจการเมื่อวันที่ 14 กุมภาพันธ์
    2548

5.  บริษัท บีเอ็นที มิวสิค แอนด์ พับลิชชิ่ง จำกัดโดยบริษัท ฯ ถือหุ้นร้อยละ 75.0
    ดำเนินธุรกิจกี่ยวกับสื่อสิ่งพิมพ์ ซึ่งจดทะเบียนจัดตั้งบริษัทเมื่อวันที่ 14 กุมภาพันธ์ 2548
    ปัจจุบันยังไม่ดำเนินกิจการ

6.  บริษัท แชนแนล (วี) (ประเทศไทย) จำกัด โดยบริษัท ฯ ถือหุ้นร้อยละ 50.005
    ดำเนินธุรกิจเป็นผู้ผลิตรายการเพลงไทยและสากลที่ได้รับความนิยม ผ่านรายการทางเบิ้ลทีวี
    (ยูบีซี ช่อง 31)

  โครงสร้างการถือหุ้นกลุ่มบริษัท บีเอ็นที เอ็นเตอร์เทนเม้นท์ จำกัด (มหาชน)

  โปรดดูในส่วนเอกสารแนบ 3

  โครงสร้างรายได้ของบริษัท

  ----------------------------------- -------- ------- --------- -------- -------- -------
                                      2548             2547               2546     

                                      ล้านบาท   %       ล้านบาท    %        ล้านบาท   %

  1. รายได้จากธุรกิจเพลง                 (0.32)   (0.1)   (20.50)   (14.3)   165.54   33.8

  2. รายได้จากธุรกิจภาพยนตร์              57.53    20.2    73.75     51.7     160.08   32.7

  3. รายได้จากการส่งออก                 -        -       6.74      4.7      34.71    7.1

  4. รายได้จากธุรกิจคอนเสิร์ต              23.19    8.2     18.25     12.8     -        -

  5. รายได้จากธุรกิจผลิตรายการวิทยุ         59.54    20.9    -         -        -        -

  6. รายได้จากธุรกิจผลิตรายการโทรทัศน์      57.57    20.2    -         -        -        -

  7.                                  35.69    12.5    -         -        -        -
  รายได้จากธุรกิจตัวแทนจำหน่ายโทรศัพท์มือถือ                                                

  8. รายได้จากผลิตภัณฑ์อื่น                 37.00    13.0    48.12     33.7     45.88    9.4

  9. กำไรจากการจ่ายหนี้ก่อนกำหนด          -        -       -         -        17.62    3.5

  10.รายได้อื่น                          14.55    5.1     16.2      11.4     45.88    9.4

  รายได้รวม                            284.75   100.0   142.56    100.0    490.06   100.0
  ----------------------------------- -------- ------- --------- -------- -------- -------

2. ลักษณะธุรกิจ
บริษัทได้จำแนกธุรกิจหลักเป็น 4 ประเภทคือ

1.  ธุรกิจสื่อวิทยุกระจายเสียง

2.  ธุรกิจโทรทัศน์ระบบบอกรับสมาชิก

3.  ธุรกิจภาพยนตร์

4.  ธุรกิจกิจกรรมพิเศษ

1.  ธุรกิจวิทยุกระจายเสียง

  บริษัทฯ เป็นผู้ผลิตรายการวิทยุ จำนวน 4 คลื่น
  โดยรูปแบบรายการของแต่ละสถานีจะมีเอกลักษณ์ที่แตกต่างกันออกไป
  เป็นการจัดรูปแบบรายการชัดเจนตามกลุ่มเป้าหมาย เพื่อให้ครอบคลุมกลุ่มผู้ฟังหลักกลุ่มต่าง ๆ

2.  ธุรกิจโทรทัศน์ระบบบอกรับสมาชิก

  แบ่งออกเป็น 2 สายงาน ดังนี้

1.  การผลิตรายการสำหรับโทรทัศน์ระบบบอกรับสมาชิก

  บริษัทฯ ดำเนินการผลิตรายการสำหรับโทรทัศน์ระบบบอกรับสมาชิก จำนวน 6 ช่อง ภายใต้ชื่อ
  สไมล์เน็ตเวิร์ก
  โดยเป็นการให้บริการผ่านระบบดาวเทียมแก่ผู้ประกอบการโทรทัศน์ระบบบอกรับสมาชิก
  หรือเคเบิ้ลท้องถิ่น ซึ่งมีอยู่ทั่วประเทศ
  เพื่อที่ผู้ประกอบการเหล่านั้นจะนำไปเผยแพร่ให้แก่สมาชิกผู้รับชมทางบ้านในเขตพื้นที่
  โดยสามารถรับชมรายการทั้ง 6 ช่องได้พร้อมกันทั่วประเทศ

2.  แชนแนล (วี) ไทยแลนด์

  บริษัทฯ ได้ร่วมทุนกับบริษัท แชนแนล (วี) เนเธอร์แลนด์ นัมเบอร์ 1 บีวี จำกัด และสตาร์
  เกาหลี ในการผลิตรายการโทรทัศน์ ช่อง แชนแนล (วี) ไทยแลนด์ ซึ่งเป็นสถานีเพลง
  ออกอากาศทางช่อง ยูบีซี 31

3.  ธุรกิจภาพยนตร์

  บริษัทฯ ได้จัดหาและซื้อลิขสิทธิ์ภาพยนตร์ทั้งจากในประเทศและต่างประเทศ
  เพื่อนำมาผลิตและจัดจำหน่ายเผยแพร่ทางช่องทางต่าง ๆ คือ

1.  ภาพยนตร์สำหรับฉายในโรงภาพยนตร์

บริษัทฯ คัดเลือกภาพยนตร์คุณภาพสำหรับเผยแพร่ในโรงภาพยนตร์ โดยในเขตกรุงเทพมหานคร
บริษัทฯ จะได้รับส่วนแบ่งรายได้กับผู้ประกอบการโรงภาพยนตร์ตามยอดจำหน่ายบัตรชมภาพยนตร์
สำหรับในเขตภูมิภาคนั้น บริษัทฯ จะได้รับรายได้ค่าลิขสิทธิ์ตามแต่ที่ตกลงกับผู้ประกอบการแต่ละราย

2.  ภาพยนตร์เพื่อความบันเทิงภายในบ้าน

ตลาดขายและตลาดเช่า นับเป็นอีกช่องทางการจำหน่ายสินค้าของบริษัทฯ
โดยสินค้าภาพยนตร์ของบริษัทฯ ที่จัดจำหน่ายมีทั้งในรูปแบบของ วีซีดี และดีวีดี

3.  ภาพยนตร์เผยแพร่ทางโทรทัศน์ ระบบบอกรับสมาชิก

  บริษัทฯ ได้นำภาพยนตร์ของบริษัทฯ มาออกอากาศเผยแพร่ผ่านทางช่องภาพยนตร์ของ
  สไมล์เน็ตเวิร์ก โดยเป็น การออกอากาศตลอด 24 ชั่วโมง

4.  ผลิตภัณฑ์เกี่ยวเนื่อง

  บริษัทฯ มีโรงงานรับผลิตสินค้าที่เกี่ยวเนื่องกับภาพยนตร์ กล่าวคือ สินค้าออดิโอและวิดีโอ
  โดยบริษัทฯ รับจ้างผลิตสินค้าโดยใช้เครื่องหมายการค้าของลูกค้า อาทิ ผลิตเทปวิดีโอเปล่าให้แก่
  ห้างสรรพสินค้า เทสโก้ โลตัส รวมทั้งผลิตสินค้าอุปกรณ์เสริม และอุปกรณ์บำรุงรักษา
  ภายใต้เครื่องหมายการค้าของบริษัทฯ อาทิ เทปวิดีโอเปล่า น้ำยาล้างหัวเทปคาสเซ็ท
  แผ่นทำความสะอาดเครื่องเล่นซีดี เป็นต้นนอกจากนี้ บริษัทฯ ยังรับจ้างผลิตสินค้าวีซีดี และดีวีดี
  ตามต้นฉบับของลูกค้าด้วย

4.  ธุรกิจกิจกรรมพิเศษ ๆ

  บริษัทฯ เป็นหนึ่งในผู้ที่มีศักยภาพในการจัดคอนเสิร์ตในประเทศไทยซึ่งมีเพียงไม่กี่ราย
  และนอกเหนือจากการจัดคอนเสิร์ตแล้ว บริษัทฯ ยังมีกิจกรรมพิเศษอื่น ๆ อีก อาทิ
  การจัดการแข่งขันฟุตบอลระหว่างทีมชาติไทยกับทีมรีลแมดริด นับได้ว่า
  กลุ่มธุรกิจกิจกรรมพิเศษสามารถสร้างรายได้ให้แก่บริษัท
  และยังเป็นหน่วยงานที่รับผิดชอบกิจกรรมพิเศษเพื่อสนับสนุนการดำเนินงานในกลุ่มธุรกิจอื่น ๆ
  ข้างต้นได้อีกด้วย